Frida Kahlo

Magdalena Carmen Frida Kahlo Calderon.

Tikishmatit ken Frida Kahlo nusan. Yaja nesik tik ne wey techan Meshijku,  Itechan Itukey Coyoacan.  Yaja nesik se tunal chikwasen, tik ne  metzi chikume  tik ne shiwit se shikipil chiknawi tzunti chikume (1907). Wan mikik ne majtakti yey tunal, ne chikwasen metzi tik ne shiwit se shikipil chikanwi tzunti ume pual majtakti nawi. (1954).

Yaja tesu kojtik wan nan tzapachin katka. Yaja pichawak katka. Yaja itzunkal tiltik katka wan alawak. Yaja kipia ne iijish itachiska tiltik katka.                               

frameless                                                                 

Keman Frida kipiatuya   kashtul yey  shiwit  yaja wan se takat kaj itukey katka Alejandro Gomez Arias.  Yejemet yajket tik tajtawikani kinchiwitwit iwan kwawtit ne tajtakwakani mutzunchalujket. Frida tesu nemituya yek, yaja sujsul kukuya . Yaja kitapanik itchtan wan ikechtanhumiyu. Frida nakak tik ne itapech. Yaja kipiatuya yey pual takutunalis.

Yajika Frida achtu kikwikwiluj mutekatuk tik ne itapech. Yaja Kiwikwiluj ipanpa yaja. Ne itunal nemituya tesu yek. Kiwkij temal ne imetzkuyu, yajika kikutunket. Iyulu sujsul chuka katka.

Nemanha kwak yaja kipiatuya se pual se shiwit, yaja kishmatki Diego Rivera. Yaja nusan se wey takwijkwiluani katka, kenha frida. Diego Rivera  kipatuya ume pual ume shiwit keman yejemet munamiktijket.

Frida inak ipanpa keman yaja yaw-miki: Kwak naja niu-nimiki ,naja nikneki ma nechtimaka, tesu nikneki ma nechtalpahua, Naja sujsul nimutekatuya tik nutapech” 

Ne ikal kan Frida nemik, an ,se sujsul galanchin kal kan tailwitiat miak itajkwikwilulis Frida, nusan ikajkaj wan Ikwajkwach.

Ini kal tikishmati ken " Ne Susul Kal" (La casa Azul). Yaja nemi tik ne wey techan Meshiku ,tik ne techan Itukey Coyoacan. tik ne kajkal Itukey Del Carmen, tik ne ujti Itukey Londers, tik ne tapaualis me tzunti ume pual chikume (247)https://www.bing.com/ck/a?!&&p=5b0ec3536d917e42JmltdHM9MTY5MzA5NDQwMCZpZ3VpZD0yMzc2Mjc5OS0xMTIyLTY1YjktMjZiMC0yODA3MTBkOTY0YTYmaW5zaWQ9NTM1MA&ptn=3&hsh=3&fclid=23762799-1122-65b9-26b0-280710d964a6&psq=referencias+de+Frida+kal&u=a1aHR0cHM6Ly93d3cucGJzLm9yZy93ZXRhL2ZyaWRha2FobG8vcmVzb3VyY2VzL2luZGV4X2VzcC5odG1s&ntb=1  

.  

Takutun:Takamet wan siwatket wey